Tarzan (film, 1999)

Tarzan er en amerikansk animert eventyrfilm og fantasymusikal for barn fra 1999 produsert av Walt Disney Animation Studios. Filmen handler om en liten gutt som vokser opp blant gorillaer etter at foreldrene hans har blitt drept av en leopard. Han får navnet Tarzan og blir raskt en av gorillaflokken. Som ung mann møter han mennesker for første gang, og han forelsker seg i en ung kvinne. Filmen er basert på Edgar Rice Burroughs roman Tarzan of the Apes (1912).   

Tarzan er den 37. i rekken av Disneys klassikere.  

Den fikk Oscar for sangen «You’ll Be in My Heart», sunget av Phil Collins.

 Handling 

Etter at leoparden Sabor dreper foreldrene til en liten menneskebaby, tar gorillaen Kala hånd om gutten. Hun kaller ham Tarzan. Barnet vokser opp som en gorilla, og blir mester i å klatre i trær og skrike som en ape. Elefanten Tantor og gorillaen Terkina er Tarzans bestevenner. En dag møter Tarzan mennesker for første gang. Dette møtet forandrer livet hans.

Om filmen

 Popularitet og økonomi 
Tarzan ble meget populær, noe som gjenspeiles i at den innbrakte $448,2 millioner på verdensbasis, hvorav $171,1 millioner i USA. Ifølge filmnettstedet The Numbers ble Tarzan den femte mest innbringende filmen på verdensbasis i 1999 og den sjette mest innbringende i USA.

Produksjonskostnadene var på mellom $130 og $145 millioner, noe som uansett gjorde den til den dyreste animasjonsfilmen til da.

 Anmelderne 
Den ble meget godt mottatt av anmelderne, noe som gjenspeiles i at den har fått 89 % på Rotten Tomatoes. Den amerikanske filmkritikeren Roger Ebert gav den toppkarakter, mens Leonard Maltin gav den 3 av 4 stjerner.

Også de norske anmelderen gav den god mottakelse.

 Priser 
Den fikk flere priser, blant annet en Oscar og en Golden Globe for beste originalsang, samt en Grammy for beste soundtrack. Det kan også nevnes at den fikk en Annie i en klasse for teknisk gjennomførelse (for en ny teknikk kalt "deep canvas").

 Rolleliste (stemmeskuespillere) 
Tony Goldwyn som Tarzan, en tjue år gammel mann oppdratt av fjellgorillaer som finner tilbake til menneskenes verden.
Ove Christian Owe i den norske lydversjonen.

 Alex D. Linz som Tarzan som barn.
 Scott Maurstad i den norske versjonen.

Minnie Driver som Jane Porter, den vakre, snille, vennlige og intelligente datteren til professor Porter. Hun er den første i gruppen som møter Tarzan og blir senere forelsket i ham.
Laila Goody i den norske versjonen.
Glenn Close som Kala, Tarzans adoptivmor, som oppdrar Tarzan etter at hun mistet sin biologiske sønn til leoparden Sabor og hun er også Kerchaks make.
Kjersti Holmen i den norske versjonen, norsk sangstemme er Susanne Fuhr.
Lance Henriksen som Kerchak, Kalas make og lederen av gorillaflokken, som sliter med å akseptere Tarzan.
Erik Hivju i den norske versjonen.
Brian Blessed som Clayton, en intelligent og beleven - dog arrogant og farlig jeger, som leder Porterene i deres jakt på gorillaene.
Even Stormoen i den norske versjonen.
Nigel Hawthorne som Archimedes Q. Porter, en eksentrisk, kortvokst forsker og Janes far.
Helge Reiss i den norske versjonen.
Rosie O'Donnell som Terk,, Tarzans beste venn, en morsom gutteaktig gorilla med New York-tonefall. Hun er også Kala og Kerchaks niese, hvilket som gjør henne og Tarzan til adoptive søskenbarn.
Linn Skåber i den norske versjonen.
Wayne Knight som Tantor, en paranoid og underdanig elefant og en nær venn av Tarzan og Terk.
Trond Høvik i den norske lydversjonen.

 Sanger i den norskspråklige versjonen 
 To Liv – Tor Endresen
 Du har blitt mitt barn – Tor Endresen, Susanne Fuhr
 Menneske – Tor Endresen
 Knusing av leiren
 Andre som jeg – Tor Endresen
 Son of Man – Phil Collins
 Strangers like me – Phil Collins

 Referanser 

 Eksterne lenker 



Kategori:Filmer fra 1999
Kategori:Disney-filmer
Kategori:Animerte eventyrfilmer fra USA
Kategori:Animerte fantasyfilmer fra USA
Kategori:Animerte filmmusikaler fra USA
Kategori:Animerte barnefilmer fra USA
Kategori:Oscar-vinnere (sang)
Kategori:Engelskspråklige filmer
Kategori:Filmer basert på verk av Edgar Rice Burroughs
Kategori:Animerte filmer med antropomorfe dyr
Kategori:Filmer lagt til Afrika
Kategori:Tarzan-filmer